Hexaklorobentzeno

Hexaklorobentzenoa konposatu organiko aromatikoa da, C6Cl6 formula duena, organokloratuen familiakoa. Solido kristalino zuria da. Uretan disolbaezina da, baina disolbagarri ohiko disolbatzaile organikoetan.

Poluitzaile organiko iraunkorra da eta Stockholmeko Hitzarmenak fabrikatzea eta erabiltzea debekatzen du.

 Sintesia 
Hexaklorobentzenoa bentzenoa kloro huts bidez kloratuz burdina(III) kloruroaren moduko katalizatzaile baten presentzian sintetiza daiteke. Industrian asko baliatu ziren lindanoaren sintesian sortutako albo-produktuak; HCH kloroaren presentzian pirolizatuz.

 C6H6Cl6 + 3 Cl2 → C6Cl6 + 6 HCl

 Erabilera 
Hexaklorobentzenoak oso erabilia izan zen fungizida gisa zerealen onddoak kontrolatzeko. Su artifizialak, munizioa eta kautxu sintetikoen plastifikatzaile gisa ere usatu da.

 Toxikotasuna 
Hexaklorobentzenoa lipodisolbagarria da eta gantzetan metatzen da.

Hexaklorobentzeno bidezako toxikapen inportanteenak elikagaien bidezkoak izan dira. Adibidez, Turkia ekialdean herritarrek hexaklorobentzenoarekin tratatutako hazien aleak jan zituztenean 1954 eta 1959 artean. Sintoma ugari garatu zituzten, larruazaleko lesio fotosentikorrak, kolikoak eta ahuldadea barne; milaka batzuek turkiar porfiria izeneko nahasmendu metabolikoa garatu zuten, eta % 14 hil egin ziren. Amek ere hexaklorobentzenoa seme-alabei transferitu zieten plazentaren bidez eta amaren esnearen bidez.

Dosi altuetan, hexaklorobentzenoa hilgarria da animalia batzuentzat, eta, maila baxuagoetan, eragin negatiboa du haien ugalketa-arrakastan. hexaklorobentzenoa  aurkitu da mota guztietako elikagaietan. Espainiako okelari buruzko ikerketa batek hexaklorobentzenoa aurkitu zuen lagin guztietan.

 Erreferentziak 

 Kanpo estekak 

Kategoria:Kloroarenoak
Kategoria:Fungizidak